b'\n_START_ARTICLE_\nPalkkionmets\xc3\xa4st\xc3\xa4j\xc3\xa4 (albumi)\n_START_SECTION_\nJuoni\n_START_PARAGRAPH_\nElliot Belt on palkkionmets\xc3\xa4st\xc3\xa4j\xc3\xa4. H\xc3\xa4n havitteli samaa konnaa, jonka Lucky Luke toimittaa vankilaan. Belti\xc3\xa4 ihmetytt\xc3\xa4\xc3\xa4 Luken toimittaminen sheriffille ilman palkkiota.  H\xc3\xa4n ehdottaa yhteisty\xc3\xb6t\xc3\xa4 jossa he jakaisivat saaliin, mutta Luke ei suostu. Samaan aikaan Bronco Fortworthin ranchilla tapahtuu kummia. Broncon lempihevonen, Lord Washmouth III, on kadonnut. Bronco ep\xc3\xa4ilee kaappaajaksi intiaani Tea Spoonia, jonka h\xc3\xa4n palkkasi huolehtimaan hevosesta. Lucky Luke p\xc3\xa4\xc3\xa4tt\xc3\xa4\xc3\xa4 alkaa tutkia asiaa, mutta palkkionmets\xc3\xa4st\xc3\xa4j\xc3\xa4-Belt sai tiet\xc3\xa4\xc3\xa4 Broncon ep\xc3\xa4ilyist\xc3\xa4. H\xc3\xa4n aikoo my\xc3\xb6s ottaa Tea Spoonin kiinni, palkkiota vastaan tietenkin. Belt menee intiaanireservaattiin, jossa Spoonin pit\xc3\xa4isi asua. H\xc3\xa4n j\xc3\xa4\xc3\xa4 kiinni, ja Lucky Luke vapauttaa h\xc3\xa4net. Belt aikoo ker\xc3\xa4t\xc3\xa4 suuren m\xc3\xa4\xc3\xa4r\xc3\xa4n palkkionmets\xc3\xa4st\xc3\xa4ji\xc3\xa4, jotta h\xc3\xa4n saisi Tea Spoonin kiinni.  Lucky Luke yritt\xc3\xa4\xc3\xa4 puhua j\xc3\xa4rke\xc3\xa4 intiaaniheimon johtajalle, mutta j\xc3\xa4\xc3\xa4kin itse kiinni. Tea Spoon vapauttaa h\xc3\xa4net. He palaavat kaupunkiin, jossa intiaanit uhkaavat sotia kaupunkilaisia vastaan. Intiaanit l\xc3\xa4htev\xc3\xa4t kuitenkin takaisin leiriins\xc3\xa4 Lucky Luken ratsastaessa Tea Spoonin kanssa v\xc3\xa4liin. Y\xc3\xb6ll\xc3\xa4 kuitenkin tulipalo riehuu kaupungissa, jonka aikana Belt sieppaa Tea Spoonin. Beltin ryhm\xc3\xa4\xc3\xa4n ker\xc3\xa4\xc3\xa4m\xc3\xa4t palkkionmets\xc3\xa4st\xc3\xa4j\xc3\xa4t ovat kuitenkin liittoutuneet Belti\xc3\xa4 vastaan. Riidan aikana Tea Spoon pakenee. H\xc3\xa4n t\xc3\xb6rm\xc3\xa4\xc3\xa4 Lucky Lukeen, ja he l\xc3\xb6yt\xc3\xa4v\xc3\xa4t matkallaan kadonneen Lord Washmouth III:n. He palaavat kaupunkiin, jolloin Bronco Fortworthin vaimo kertoo p\xc3\xa4\xc3\xa4st\xc3\xa4neens\xc3\xa4 Lord Wasmouthin vapaaksi. Tea Spoonin tuomio raukeaa ja Elliot Belt saa syytteen.\n_START_SECTION_\nHenkil\xc3\xb6t ja Tausta\n_START_PARAGRAPH_\nAlbumin nimihenkil\xc3\xb6, palkkionmets\xc3\xa4st\xc3\xa4j\xc3\xa4 Elliot Belt, on piirretty muistuttamaan piirt\xc3\xa4misajankohdan suosittua l\xc3\xa4nnenelokuvien n\xc3\xa4yttelij\xc3\xa4\xc3\xa4 Lee Van Cleefi\xc3\xa4, joka esitti useimmiten roistoa.'